b'\n_START_ARTICLE_\nArthur Reginald Chater\n_START_SECTION_\n\xc5\xbdivljenjepis\n_START_PARAGRAPH_\nLeta 1913 je vstopil v Kraljeve marince kot podporo\xc4\x8dnik. Med prvo svetovno vojno se je sprva boril na zahodni fronti (Flandrija), nato na Gallipoliju, v sestavi Velike flote in ponovno na zahodni fronti. Po vojni (1921-25) je bil dodeljen egiptovski vojski, nato (1925-31) pa Sudanskim obrambnim silam. V tem obdobju je postal poveljnik Sudanskega kamelskega korpusa (1927-30), kateremu je poveljeval v voja\xc5\xa1kih operacijah v Kordofanu (1929-30). Naslednja tri leta (1931-33) je bil vi\xc5\xa1ji \xc4\x8dastnik Kraljevih marincev pri East Indies Station, nato pa se je vrnil v sestavo Domovinske flote (1935-36). Leta 1937 je postal poveljnik Somalilandskega kamelskega korpusa, kateremu je poveljeval vse do leta 1940 in s katerim je sodeloval v bojih proti Italijanom, ko so le-ti napadli Britanski Somaliland iz Italijanske vzhodne Afrike. V letih 1941-43 je bil voja\xc5\xa1ki guverner in poveljnik enot v Britanskem Somalilandu, nato pa se je vrnil na britansko oto\xc4\x8dje, saj je postal poveljnik Portsmouthske divizije Kraljevih marincev (1943-44). V zadnjem delu vojne (1944-45) pa je bil direktor kombiniranih operacij za Indijo in jugovzhodno Azijo, nato pa MGGS (1945-46). Njegovo zadnje poveljni\xc5\xa1ko mesto pa je bilo Chatmanski skupini Kraljevih marincev (1946-48). Pozneje je prevzel tudi ve\xc4\x8d \xc4\x8dastnih nazivov: postal je \xc4\x8dlan Honorary Corps of Gentleman-at-Arms (1949-66) in Harbinger (1952-66) ter \xc4\x8dastni poveljnik polka Somaliland Scouts (1948-58). Vstopil je tudi v politiko in postal \xc4\x8dlan okro\xc5\xbenega sveta za Berkshire (1955-61). Bil je tudi \xc4\x8dlan Angle\xc5\xa1ko-somalijskega dru\xc5\xa1tva (1960-79). _NEWLINE_V sklopu Muzeja Kraljevih marincev se nahaja tudi njegova spominska plo\xc5\xa1\xc4\x8da.'